আলফ্রেদো সিবেচি
হুয়ান আলফ্রেদো সিবেচি রসসি (স্পেনীয়: Alfredo Zibechi, স্পেনীয় উচ্চারণ: [alfɾˈeðo θiβˈet͡ʃi]; ৩০ অক্টোবর ১৮৯৪ – ১৯ জুন ১৯৫৮; আলফ্রেদো সিবেচি নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় মোন্তেভিদেও ওয়ান্ডারার্স এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেছিলেন। সিবেচি ১৯১৫ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ৪০ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট ছয়টি দক্ষিণ আমেরিকান চ্যাম্পিয়নশিপে (১৯১৬, ১৯১৯, ১৯২০, ১৯২১, ১৯২২ এবং ১৯২৪) অংশগ্রহণ করেছিলেন, যার মধ্যে ১৯১৬, ১৯২০ এবং ১৯২৪ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।